Sve ove godine
Sve ove godine je kompilacijski album sarajevskog pop, rok sastava Indexi. Objavila ga je u CD izdanju zagrebačka izdavačka kuća Croatia Records 1994. godine. Ista ustanova (samo tad pod nazivom Jugoton) prvobitno ga je objavila na kaseti 1981. godine, približno tri godine nakon njihovog konceptualnog albuma "Modra rijeka". Na kasetnom izdanju nalazilo se samo prvih deset pjesama, a ostalih šest pjesama na CD izdanju iz 1994. godine dodate su kao bonus. Izdavačke kuće Naraton i City Records objavile su ga u CD izdanju 1999. godine za bosanskohercegovačko i srbijansko tržište. Jedan je iz serije kompilacijskih albuma ovog sarajevskog pop, rok sastava, a sastoji se od 16 pjesama, koje predstavljaju pregled nekih od njihovih najznačajnijih radova snimljenih tokom skoro četiri decenije njihove duge muzičke karijere. Dizajn za omot albuma uradila je Sanja Bachrach - Krištofić, a glavni i odgovorni urednik bio je Siniša Škarica.